Поштовани,

Одлуком Владе републике Србије именован сам за директора Ветеринарског специјалистичког института "Ниш" из Ниша 30.09.2013. године.

На основу конкурса Министарства правде уписан сам у регистар судских вештака, решењем Министарства правде: 740-05-04770/2010-03 од 06.07.2011. године, за област ветерина, ужа специјалност: заразне болести животиња и пчела. Посао судског вештака је да даје непристрасно, објективно и стручно мишљење суду, као носиоцу јавне функције, како би му помогао код правилног и потпуног утврђења чињеничног стања и ради правилног пресуђења у крајњој линији. Судски вештак не обавља посао за странке у спору, када би евентуално могао бити у сукобу интереса, већ он само даје налаз и мишљење судији ради правилног разјашњења спорне ствари.

Када је реч о пројекту "Joint informational system One Health", погрешно je тумачење Агенције да сам ја донео одлуку о исплати одређених новчаних средстава. Одлуком директора Института именован сам фебруара 2013. године за координатора пројекта (дакле пре именовања за директора Института), а колега Зоран Раичевић за техничког асистента. Реализацојом Пројеката обезбеђена је неопходна, најсавременија опрема Ветеринарском специјалистичком институту Ниш за молекуларну дијагностику у вредноси од 141.264,27 € без ПДВ. У току пројекта све пројектне активности су успешно реализоване. Не извршавањем само једне активности, дошло би до обуставе пројекта, а одобрена средства би била враћена Европској унији. У том смислу исплаћена су средства на основу одобреног Финалног финасијског извештаја од стране Министарства финансија Републике Србије и уплате наменских средстава на рачун Института ради преношења лицима која су била ангажована на пројекту. Управни одбор Института је донео одлуку да се за рад на пројекту исплате наменска одобрена средства кординатору пројекта Милошу Петровићу и техничком асистенту Зорану Раичевићу. Директор Института је имао обавезу да спроводе одлуку Управног одбора. Ово значи да као директор нисам самовољно и без основа исплатио средства, већ сам поступио по напред наведеним извештајем и одлукама. На крају, директору Института је додељена награда ЕУ за један од најбољих ИПА пројеката у Републици Србији (вест на сајту института).

Кад се ради о саветодавним пословима у области безбедности хране и управљања пројектима у Министарству пољопривреде, шумарства и водопривреде, исти се не односе на Институте и никако не могу угрозити поверење грађана у савесно и одговорно вршење јавне функције директора Ветеринарског специјалистичког института “Ниш” у Нишу.

Због свега наведеног поднео сам тужбу против Решења Агенције за борбу против копрупције, зато што је нетачно утврђено чињенично стање. Све наведене послове обављао сам и обављам у корист Републике Србије, а не за друга правна или физичка лица.

Желим да истакнем да је Институт био у лошој финасијској ситуацији, да је пословао са губитком, а од 2013. године послује са позитивним финансијским резултатом (институт ради по доходовном принципу и не финансира се из буџета Републике Србије), повећан је углед и капацитети Института не само за обављање делатности, већ и за оспособљавање будућих кадрова и израду научноистраживачких радова, а све законом предвиђене обавезе према запосленима и држави измирују се на време.

Постигнуте резултате Ветеринарског специјалистичког института “Ниш” у Нишу у од 2013. године можете видети на сајту Института (вести).

Такође, са задовољством Вас обавештавам да су оформљене су нове лабораторије у Институту (кадровски, опремом и инфраструктурно): лабораторија за бактеријске зоонозе и молекуларну дијагностику илабораторија за патохистологију (плаћено средствима Института). Отворено је реконструисано Одељење за узорковање и пријем узорака. Повећан је обим акредитације Института са 70 у 2014. године на 88 у току 2018. године дијагностичких метода (молекуларне, серолошке, микробиолошке, хемијске...).

Рад Ветеринарског специјалистичког института „Ниш“ из Ниша и ветеринарске службе југоистока Србије на контроли заразне болести нодуларни дерматитис, оцењен је од стране делегације ЕУ, као ПРИМЕР ДОБРЕ ВЕТЕРИНАРСКЕ ПРАКСЕ за остале земље чланице ЕУ. Болест је нанела велике економске штете у буџету суседних држава (више милиона €). Ангажовањем Института и ветеринарске службе, болест је заустављена на границама нишавског Управног округа. На тај начин заштићен је сточин фонд у Републици Србији од близу 800.000 грла говеда свих категорија, чиме је заштићен буџет Републике Србије у минималном износу од 800.000.000,00 € (просечна цена грла 1.000 €).

Почетком 2018. године потписан је уговор о пословно техничкој сарадњи, којим је Институт постао наставно-научна база Факултета ветеринарске медицине, Универзитета у Београду....

Срдачан поздрав